|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода – 08.04. - 14.04.2024 г. (15- та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 107 случая на заразни заболявания, от които:

1. Грип и остри респираторни заболявания (ОРЗ) - 85 случая.

Общата заболяемост от грип и ОРЗ за областта е 117,57 %оо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 26 | 23 | 23 | 11 | 2 | 85 | 117,57%оо |

1. Няма регистрирани случаи на заболяли от COVID-19. Заболяемост за областта за 14 дни на 100000 жители към 15.04.2024г. - 0,00%оо при 1,02 %оо за РБългария.
2. 22 случая на въздушно-капкова инфекция – варицела.
3. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени са следните проверки: на 45 ОПЛ по имунопрофилактика, 1 в ДГ- по документи за прием на децата, 4 тематични на ОПЛ, 4 на ОПЛ относно имунизация на деца с ваксина морбили, паротит, рубеола.

Извършени епидемиологични проучвания на регистрирани заразни болести - 22 бр.

Лабораторен контрол на противоепидемичния режим в детски градини, социални заведения и лечебни заведения - 194 бр. проби с 1 положителен резултат, от които 40 бр. серологични проби без положителни резултати, 41 бр. проби околна среда без положителни резултати и 113 бр. паразитологични проби с 1 положителен резултат.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Изпратени документи в ИАМН 1 комплект за промяна в обстоятелствата и 1 комплект за заличаване на ЛЗ ИППМП.

Получени в РЗИ-Добрич 27 бр. тримесечни отчети дейността на лечебните заведения, от които обработени са 21 бр. отчети.

Изготвена обобщена информация до НЦОЗА по реда на чл. 44, ал.7 от Наредба №1 от 2015 год. за придобиване на специалност в системата на здравепопазването.

Обработени 29 отчета на аптеки.

Насочени проверки в аптеки по Заповед на Министъра на здравеопазването за забрана износ на ЛП-8 аптеки. Текущи проверки в 4 аптеки за спазване изискванията на ЗЛПХМ и ЗКНВП.

Проверени са трима лекари за съхранение и продажба на лекарства.

Издадени са 2 заповеди за прекратяване на дейност.

Приет и проверен отчет на ЦПЗ- Добрич по Наредба № 3 от 2019 г. за медицинските дейности извън обхвата на задължителното здравно осигуряване, за които Министерството на здравеопазването субсидира лечебни заведения и за критериите и реда за субсидиране на лечебни заведения (обн., ДВ, бр. 29 от 2019 г.) за месец март.

Издадена е 1 заповед за промяна на състава на ЛКК.

Приети и обработени жалби – 2 бр.

За периода в РКМЕ са приети и обработени 118 медицински досиета, извършени са 110 справки, изготвени са 139 преписки и 70 бр. МЕД за протокола за ТП на НОИ, проверени са 75 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**1** експертен съвет при РЗИ-Добрич. Разгледани са **5** проектни документации, издадени са **2** здравни заключения и **3** становища по процедурите на ЗООС. Извършени са **7** проверки на обекти с обществено предназначение (ООП) в процедура по регистрация, вкл. и по предписания. Издадени са **4** предписания за предприемане на задължителни хигиенни мерки.

Регистрирани са **3** обекта с обществено предназначение.

През периода са извършени общо **140 проверки** по текущия здравен контрол в обекти с обществено предназначение, **11** проверки по чистота на населените места, проконтролирани са **8** стоки със значение за здравето в обекти за търговия с химични смеси и **1** насочена проверка по предписание.

**Лабораторен контрол:**

Питейни води: физико-химичен и микробиологичен контрол – **4** бр. проби питейни води, които съответстват на нормативните изисквания.

Минерални води: микробиологичен контрол – **1** проба – съответства на нормативните изисквания.

Води за къпане:

* води от плувни басейни: физико-химичен и микробиологичен контрол: **5** бр. проби, от тях **4** бр. – не съответстват по показател „перманганатна оксляемост“; **1** – по показатели „перманганатна окисляемост“ и „активна реакция/рН“.

Козметични продукти: физико-химичен и микробиологичен контрол: **2** бр. проби - съответстват на нормативните изисквания.

Биоциди и дезинфекционни разтвори: физикохимичен контрол – **2** бр. проби, които съответстват на нормативните изисквания.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

- издадени са **8** предписания за провеждане на задължителни хигиенни мерки и **1** за спиране на дейност;

- издадена е **1** заповед за спиране на дейност в обект за търговия с храни на територията на училище.

- съставени са **4** акта за установени административни нарушения на физически лица и **1** на юридическо лице.

**Дейности по профилактика на болестите и промоция на здравето (ПБПЗ):**

Проведени са **7 лекции** и **8 обучения** с обхванати **392** лица в учебни заведения на територията на гр. Добрич и гр. Ген. Тошево. Дейностите са по Национална програма за профилактика на хроничните незаразни болести, Национална програма за превенция и контрол на ХИВ и СПИ 2021-2025 г., Национална програма за подобряване на майчиното и детско здраве (2021-2030) и Националната стратегия на Република България за равенство, приобщаване и участие на ромите (НСРБРПУР) 2021-2030 г. Предоставени са **238** бр. здравно-образователни материали.

Оказани са **8** методични дейности на **17** лица (медицински специалисти и педагози).

Дейности за превенция на самоубийствата и др. рискове на психична основа и профилактика на наркоманиите - проведени 4 лекции с 104 участници. Оказани са **2** методични дейности на **2-ма** медицински специалисти.

Изследване съдържанието на въглероден монооксид и карбоксихемоглобин в издишан въздух на 27 пушачи.

Проведена е масова проява съвместно с Община гр. Добрич, по повод общинска кампания "Бъди здрав".

Дейности по Пилотно проучване за оценка на нивото на здравно образование, утвърждаване на здраве и превенция на хроничните незаразни болести в училище.

Изготвяне проект на Общински план за действие за периода 2024-2027 г. в изпълнение на Националната стратегия на Република България за равенство, приобщаване и участие на ромите (2021-2030 г.).

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **08.04. - 14.04.2024 г.** по чл. 56 от Закона за здравето са извършени **45** проверки в **45** обекта (7 детски и учебни заведения, 33 други закрити обществени места по смисъла на § 1а от допълнителните разпоредби на Закона за здравето, 5 открити обществени места). Констатирани са нарушения на въведените забрани и ограничения за тютюнопушене в закритите и някои открити обществени места. Издадени са:

* 1 предписание за предприемане на всички необходими мерки с оглед ефективно спазване на забраната за тютюнопушене в закрити обществени места и в помещенията с обособени работни места, където се полага труд.
* 1 акт на физическо лице и 1 на юридическо лице за нарушение на чл. 56 от Закона за здравето.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*